Σιδηροδρομικός Σταθμός Διαλογής Θεσσαλονίκης

Ο Σιδηροδρομικός Σταθμός Διαλογής Θεσσαλονίκης αποτελεί μια σιδηροδρομική υποδομή αποθήκευσης και διαλογής εμπορεύματος, η οποία εξυπηρετεί την εμπορική κίνηση της ευρύτερης περιοχής της Θεσσαλονίκης. Ο σταθμός εγκαινιάστηκε το 1894 με την κατασκευή της σιδηροδρομικής γραμμής Θεσσαλονίκης - Μοναστηρίου και έκτοτε επεκτάθηκε και απέκτησε σύνδεση με αρκετές ιδιωτικές παρακαμπτήριους, καθώς και με το λιμάνι, όντας πλέον υποδομή της σιδηροδρομικής γραμμή Πειραιά - Θεσσαλονίκης.

Εντός των ορίων της Διαλογής, υφίσταται από το 2001 στα βοηθητικά κτήρια της παλαιάς γαλλικής στρατιωτικής στάσης το Σιδηροδρομικό Μουσείο Θεσσαλονίκης, ενώ το 2028 προβλέπεται η κατασκευή επιβατικού σταθμού ως υποδομή του μελλοντικού Προαστιακού Δυτικής Θεσσαλονίκης.

 Ιστορικό 

 19ος Αιώνας 
Ο σταθμός της Διαλογής συνδέθηκε άμεσα με την κατασκευή και ανάπτυξη του σιδηροδρομικού δικτύου στη Μακεδονία κατά την οθωμανική περίοδο. Με την ολοκλήρωση των γραμμών που ένωναν τη Θεσσαλονίκη με την ευρύτερη περιφέρεια (Θεσσαλονίκη - Φλώρινα και Θεσσαλονίκη - Κωνσταντινούπολη στα τέλη του 19ου αιώνα, αυτές είχαν ως σημείο διακλαδωτικής απόληξης το σημείο της Διαλογής, όπου και δημιουργήθηκαν υποστηρικτικές εγκαταστάσεις εναπόθεσης και μεταφοράς φορτίου . Στο σιδηροδρομικό συγκρότημα της «Διαλογής» κατασκευάστηκε το 1894 η γαλλική «Στρατιωτική Στάση» (Gare Militaire), έργο του ιταλού αρχιτέκτονα Pietro Arrigoni.
αριστερά|μικρογραφία|283x283εσ|Άποψη των παρακαμπτήριων γραμμών της Διαλογής.

 20ος Αιώνας 

 Α' & Β Παγκόσμιος Πόλεμος 
Κατά τις δύο δεκαετίες που περιέλαβαν τους Βαλκανικούς και τους Παγκόσμιους Πολέμους, οι εγκαταστάσεις της Διαλογής χρησιμοποιήθηκαν εντατικά για στρατιωτικές μεταφορές, ανεφοδιασμό και μετακίνηση προσωπικού και πολεμικού υλικού στο μέτωπο. Την εποχή εκείνη, ο σιδηρόδρομος συνέχισε να αποτελεί βασική υποδομή μεταφοράς εμπορευμάτων και επιβατών τόσο για την Θεσσαλονίκη, όσο και για την ευρύτερη περιφέρεια, με αποκορύφωμα την σιδηροδρομική σύνδεση του λιμάνιου, καθιστώντας την περιοχή στρατηγικό γεωπολιτικό σημείο ενδιαφέροντος.

 Μεταπολεμικά Χρόνια 
Μετά τις καταστροφές του Β΄ Παγκοσμίου Πολέμου το σιδηροδρομικό δίκτυο αποκαταστάθηκε σταδιακά, ενώ εγκαινιάστηκε το 1961 και το νέο κεντρικό επιβατικό συγκρότημα (Νέος Σιδηροδρομικός Σταθμός), το οποίο συγκέντρωσε την επιβατική λειτουργία των υποδομών της πόλης και μετέτρεψε την Διαλογή από διακλάδωση σε σταθμό του κεντρικού άξονα. Κατά τη διάρκεια των επόμενων δεκαετιών, με την ανάπτυξη της βιομηχανίας και των εξαγωγών, οι εγκαταστάσεις της Διαλογής αναπτύχθηκαν μέσω της κατασκευής πολλαπλών σιδηροδρομικών αρτηριών, μηχανοστασίων και αποθηκών, διοχετεύοντας εμπορεύματα τόσο στο εσωτερικό της χώρας, όσο και στο εμπορικό λιμάνι.

 21ος Αιώνας 

 Σιδηροδρομικό Μουσείο 
To 2001, το ιστορικό κτίριο της «Στρατιωτικής Στάσης», το οποίο βρίσκεται εντός της Διαλογής, αναπαλαιώθηκε και χρησιμοποιείται σήμερα ως ο χώρος του Σιδηροδρομικού Μουσείου Θεσσαλονίκης, το οποίο εκθέτει εργαλεία και αντικείμενα σιδηροδρομικής λειτουργίας στο ευρύτερο κοινό. Ταυτόχρονα, στον προαύλιο χώρο του μουσείου, ανατάχθηκαν ορισμένες γραμμές και άλλαξε η γραμμολογία τους, με σκοπό την έκθεση βαγονιών και μηχανών που δρομολογούνταν στο δίκτυο τον περασμένο αιώνα. Ταυτόχρονα, τα τελευταία χρόνια, η διαχείριση των ακινήτων και των υποδομών ανατέθηκε τόσο σε ιδιωτικούς φορείς (Hellenic Train), όσο και σε δημόσιους (ΓΑΙΑΟΣΕ) με σκοπό την αξιοποίηση και την αποκατάστασή τους.

 Προαστιακός Σιδηρόδρομος 
Τα τελευταία έτη έχει προβλεφθεί η κατασκευή επιβατικής υποδομής εντός των χώρων της Διαλογής, στα πλαίσια εγκαθίδρυσης του Προαστιακού Δυτικής Θεσσαλονίκης. Στο πλαίσιο αυτό, προβλέπεται η δημιουργία επιβατικής στάσης η οποία θα εξυπηρετείται αποκλειστικά από δρομολόγια.

 Δομή Σταθμού 
Το κτηριακό συγκρότημα του Σιδηροδρομικού Σταθμού Διαλογής αποτελείται από μια πληθώρα εγκαταστάσεων που αφορούν την αποθήκευση και μεταφορά σιδηροδρομικού υλικού και εμπορευμάτων. Στο παρακάτω σχεδιάγραμμα αποτυπώνεται τοπογραφικά το κτηριακό συγκρότημα του σταθμού:
κέντρο|χωρίς-πλαίσιο|1223x1223εσ

 Υπηρεσίες 
Ο σιδηροδρομικός σταθμός της Διαλογής δεν εξυπηρετείται από επιβατικές αμαξοστοιχίες, ούτε διαδραματίζει ρυθμιστικό ρόλο στην κίνηση των συρμών επί του δικτύου, καθώς διατελεί αποκλειστικά υποδομή εμπορικού χαρακτήρα. Στο πλαίσιο αυτό, το 2028 προβλέπεται η ίδρυση επιβατικής στάσης με την επωνυμία «Ελευθέριο-Κορδελιό», η οποία θα εξυπηρετείται από τα δρομολόγια του Προαστιακού Δυτικής Θεσσαλονίκης.

 Παραπομπές 
Κατηγορία:Σιδηροδρομική γραμμή Θεσσαλονίκης - Φλώρινας
Κατηγορία:Σιδηροδρομική γραμμή Πειραιά - Θεσσαλονίκης
Κατηγορία:Σιδηροδρομικοί σταθμοί στη Θεσσαλονίκη
Κατηγορία:Σταθμοί προαστιακού σιδηροδρόμου Θεσσαλονίκης